|  |  |
| --- | --- |
| Индекс на документирана информация | ПРИЛОЖЕНИЕ № 3-1 |
| РИ-ИСУ-07.01.01.00.00/3-1 |  |

“АСАРЕЛ-МЕДЕТ” АД – ГР. ПАНАГЮРИЩЕ

**Рег.№ 93-00-4163/11.04.2025г.**

**ТЕХНИЧЕСКО ЗАДАНИЕ**

за

изработване на Работен проект за

Обект: **„Подобряване фактора на мощността cosφ в подстанция „Оборотно водоснабдяване“ 110/6 kV”**

**І. Съществуващо положение.**

Към настоящия момент в Дружеството са инсталирани Комплектни кондензаторни уредби (ККУ) в п/ст. „Руднична“ 110/6/6 kV., п/ст. „ЦРП- Медет“ 110/6 kV., п/ст. „Кота 820“ пл.„Люляковица“ и в п/ст.„Дезинтеграция2“ за местно компенсиране на асинхронен двигател 8,6 MW.

Ролята на комплектните кондензаторни уредби е да минимизират отклоненията в параметрите на реактивната енергия спрямо заложените по наредба и недопускане нисък фактор на мощност (cosφ) под 0,9, което води до увеличаване разходите за ползваната ел.енергия чрез наложени санкции на дружеството.

**ІІ. Цел на задачата.**

Целта на задачата е изработването на Работен проект за обект: **„Подобряване**

**фактора на мощността cosφ в подстанция „Оборотно водоснабдяване“ 110/6 kV”.**

С реализиране на задачата ще се създаде възможност за намаление на разходите за ел. енергия в дружеството на база намалени количества реактивна енергия подлежащи на санкции поради нисък фактор на мощността (cos φ) за всеки 15 минутен интервал по-малък от cos φ 0,9.

**ІІІ. Обхват на задачата**

Да се определи в Работен проект обемът и стойността на строителството и монтажа за изграждане на **обект: „Подобряване факторана мощността cosφ в подстанция „Оборотно водоснабдяване“ 110/6 kV”.**

За постигане целта на задачата е необходимо:

1. Подробно Работно проектиране на комплектна кондензаторна уредба (ККУ) за автоматично управление и поддържане фактора на мощността в подстанция „Оборотно водоснабдяване“ 110/6 kV“ с присъединяване към шинна система СрН 6kV;
2. Уредбата за „Мониторинг и управление на фактора на мощността - cosφ“ автоматично да поддържа предварително зададени стойности на cosφ чрез постепенно управление на ККУ;
3. Системите за управление на фактора на мощността трябва да са проектирани в съотвествие с действащата нормативна уредба в Р. България;
4. Изготвения Работен проект да отговаря на изискванията описани в Техническото задание, разработен по всички необходими части.
5. Изпълнителят да извърши на място задължителен оглед на обекта и попълни съответно Декларация за извършен оглед – **Приложение№1** и Декларация за конфиденциалност – **Приложение№2.**

**ІV. Изисквания към работния проект.**

Изпълнителят да оформи работния проект съобразно критериите и изискванията на Наредба № 4/21 май 2001 г. за обхвата и съдържанието на инвестиционните проекти, „Закон за техническите изисквания към продуктите”, „Наредба №2 от 2004г. за минималните изисквания за здравословни и безопасни условия на труд при извършване на строителни и монтажни работи (ДВ, бр.37 от 2004г.); Закон за здравословни и безопасни условия на труд труд /ЗЗБУТ/ Обн., ДВ, бр. 124 от 23.12.1997 г., Наредба за изменение и допълнение на Наредба № Iз-2377/15.09.2011 г., Наредба № Iз-1971/29.10.2009 г. за строително-технически правила и норми за осигуряване на безопасност при пожар / СТПНОБП /. Всички технически решения следва да бъдат съобразени с Еврокод, съществуващите стандарти, правилници и инструкции за безопасна работа и екологични норми.

Необходимо е да се осигурят условия за здраве и безопасност при работа в бъдещия обект и да се вземат всички превантивни мерки за предотвратяване на евентуални злополуки.

При изготвяне на работния проект проектантите да се съобразят с възможностите, за изпълнение на проекта за конкретното място, като използват максимално съществуващата инфраструктура: подходи, ел. захранване и др. Техническото решение трябва да бъде с висока надеждност, енергийно ефективно, а съоръженията удобни за обслужване, поддръжка и ремонтни дейности.

Към всички части на работния проект да се приложат изчисленията обосноваващи проектните решения за гарантиране на висока сигурност при тяхното изграждане и бъдеща експлоатация;

Проектните решения да са икономически обосновани;

В количествените сметки да бъдат предвидени необходимите уреди и оборудване обезпечаващи провеждането на единични изпитания и 72 часови проби на уредбата.

Работният проект да включи разработване на следните проектни части по подобекти, както следва:

* **"Техническо заснемане"** – Заснемане на съществуващите помещения в обем достатъчен за изготвянето на проекта;
* **„Електрическа – Първична комутация”**, която да включва:

- подробни разгънати схеми за присъединяване на ККУ към шини 6kV;

- подробно описание броя на стъпалата за превключване на кондензаторните батерии;

- избор на ККУ и елементите към него (кондензаторни батерии, контактори, предпазители СрН, дросели);

- изчислителна част, доказваща избора на кондензаторните батерии;

- избор на прекъсвачи 6 kV;

- избор на микропроцесорна защита;

- избор на токови трансформатори ТКС;

- избор на токови трансформатори тип „Феранти“;

- списъци на апаратурата и силовите кабели;

- кабелни журнали;

- фасади на ремонтираните шкафове;

- подробна обяснителна записка;

- количествено-стойностна сметка за доставките, демонтажните и монтажни работи;

- изчислителна част, доказваща избора на сечение на силовите кабели.

* **„Електрическа – Вторична комутация”**, която да включва:

- блокови схеми на релейните защити;

- блокови схеми на матрица на изключванията;

- подробни разгънати схеми;

- клемореди;

- списъци на апаратурата, вътрешна комутация, кабели;

- кабелни карти;

- фасади на монтираните шкафове;

- подробна обяснителна записка;

- количествена сметка за доставките, демонтажните и монтажни работи;

- изчислителна част, доказваща избора на сечение на контролни кабели за токови вериги.;

* **„Настройка на релейни защити“**, която да включва изчисления на настройките за новите релейни защити, както и:

- подробна обяснителна записка;

- изчисления, доказващи избора на настройки;

- диаграми с разпределение токовете на късо съединение;

- диаграми с разпределение токовете на земно съединение;

- диаграми на селективност;

- подробни таблици с адресите за настройка в релейните защити.

* **„КИП и А”** - с възможност за интегриране на системата към общо-комбинатската автоматизирана система за визуализация и управление.
* **„ОВиК”** - В помещението на ККУ да бъде предвидена вентилация и климатизация за охлаждане на кондензаторната уредба;
* **„Пожароизвестяване"-** да се предвиди система за пожароизвестяване в помещението на ККУ с възможност за интегриране към съществуващата общокомбинатска система за пожароизвестяване;
* **„Пожарна безопасност”** разработката да бъде съобразена с действащите нормативни актове;
* **„План за безопасност и здраве “**- съгласно Наредба №2 от 2004 год., който да включва част за „Изработка и монтиране на обозначителни надписи и „Табели“ и начин на изграждане и превключване, така че да бъдат елиминирани всички рискове от възможност за замърсяване в съответствие с действащите нормативни актове и трябва да бъде съобразена с конкретните условия на обекта.

- организационен план;

- строителен ситуационен план;

- комплексен план-график за последователността на извършване на СМР;

- планове за предотвратяване и ликвидиране на пожари и аварии и за евакуация на работещите и на намиращите се на строителната площадка;

- мерки и изисквания за осигуряване на здраве и безопасност при извършване на СМР, включително за местата със специфични рискове;

- схема на временната организация и безопасността на движението по транспортни и евакуационни пътища и пешеходни пътеки на строителната площадка и подходите към нея;

- схема на местата на строителната площадка, на които се предвижда да работят двама или повече строители;

- схема на местата на строителната площадка на които има специфични рискове;

- схема на местата за инсталиране на повдигателни съоръжения и скелета;

- схема на местата за складиране на строителни продукти и оборудване, временни работилници и контейнери за отпадъци;

- схема на разположението на санитарно-битовите помещения;

- схема на захранване с ел.ток, вода, отопление, канализация и др.

- схема и вид на сигнализацията за бедствие, авария, пожар или злополука, с определено място за оказване на първа помощ.

* **"ПОИС",** включваща последователност на дейностите, технология на СМР, избор на механизация и др.;
* **„Инструкции за експлоатация”,** поддръжка и ремонт на български език;
* **„План за предотвратяване на производствени аварии“** (Авариен план) – мероприятия за ликвидиране на евентуални последствия от аварии по съоръженията;
* **„План за управление на строителните отпадъци“** – съгласно действащата нормативна уредба (*Наредба ПМС 277 от 5.11.2012, ДВ. бр. 89 от 13.11.2012).*
* **Методика** /технология/ и програма за провеждане на единични изпитания, методика /технология/ за провеждане на 72 часови изпитания за доказване на заложените технически параметри на системата и протокол по Наредба №3 за тези дейности;
* **Подробни количествени ведомости** и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). В количествените сметки да бъдат предвидени необходимите уреди и оборудване обезпечаващи провеждането на единични изпитания и 72 часови проби;
* **Обяснителни записки** по отделните проектни части с необходимите изчисления, чертежи и детайли и обща обяснителна записка със съдържание и изчисления доказващи икономическия ефект от присъединяването на ККУ;
* Изготвяне на **технически задания** за доставка специфични материали, съоръжения и технологично стандартно и нестандартно оборудване. Детайлните изисквания за техническото оборудване ще бъдат уточнявани на нарочни работни срещи между Изпълнител и Възложител;
* **Съгласуване и даване на становища по ТЗ** и офертни предложения за доставка на специфични материали, съоръжения, технологично стандартно и нестандартно оборудване, вкл. коментари с доставчици на такова;
* **Други** (ако има такива) в зависимост от техническото решение, по преценка на офериращите или изискуеми съгласно действащата нормативна уредба– включени в цената на работен проект;
* Размножаване работния проект – **в 5 оригинални хартиени екземпляра** на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel);
* **Авторски надзор (АН) с Техническа помощ (ТП)** на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор от проектанта. Възложителя има изискване за присъствие веднъж седмично за упражняване на авторски надзор, приемане на изпълненото строителство и количествени сметки към актовете на строителство. На база на това изискване и експертно определено времетраене на строителството, да се определи броя човекочасове необходими за авторски надзор до окончателното приключване на обекта. Начина на упражняване на авторски надзор е регламентиран в „Методика за авторски надзор“- приложение към проектодоговора;
* Изготвяне на **Екзекутивна документация** в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word).

**V. Други мероприятия за проектиране. Специфични изисквания:**

1. Работния проект да бъде с минимални инвестиции и минимално необходим срок за строителни работи.

2. Отделните части на проекта да бъдат разработени в тясно обвързаност и съгласуваност от всички специалности, с подробна обяснителна записка и изчисления, поясняващи предлаганите проектни решения и съответствието им с изискванията на чл.169 от ЗУТ за безопасна, сигурна, здравословна и достъпна за всички среда;

3. Проектанта е длъжен да съгласува и дава становище по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова**. За предвиденото в работния проект оборудване проектантът да препоръча задължително алтернативни производители на такова, отговарящо на параметрите по спецификация.**

4. Детайли, където налагат специфична доставка на оборудване да се маркират „ON HOLD” като в КС и КСС залегнат за изпълнение.

5. Сигналите от автоматизацията да бъдат предавани, съхранявани и визуализирани на система за управление „SIEMENS“ на „Асарел-Медет“ АД .

6. Проектната разработка да бъде съобразена с:

- Представените доклади на външни експерти – **Приложение №6** и **Приложение №7** към ТЗ, които доказват необходимостта от инсталиране на кондензаторна батерия на страна Средно напрежение в подстанция „Оборотно водоснабдяване“ за компенсиране на реактивните товари.

- Също така трябва да се вземе в предвид и отчете възможността за евентуално бъдещо присъединяване на допълнителни електрически товари към подстанцията.

**VI. Общи изисквания към офериращите организации**

- **Състезателна част**

1.Офертата да съдържа **Работна програма и таблица за изпълнение на задачата**, включваща мероприятия за изпълнение, срок за изпълнение в календарни дни, обща стойност /лв.,без ДДС/. Оферентите да представят **обяснителна записка за съдържание на проектната разработка по части с обем и обхват съгласно визията на проектанта. Забележка:** Записката не трябва да бъде препис на Техническото задание, а да съдържа мероприятия, дейности и методи, които проектанта предвижда да изпълни, за да удовлетвори заложените изисквания.

2. Офертите да съдържат подробно описание на дейностите с конкретни твърди цени и рекапитулирана обща офертна цена.

Цената на проекта по части и общата цена да бъдат оферирани в лева (без ДДС), изготвена и конкретизирана съгласно Наредба №1 на КИИП и КАБ за определяне минималните цени в инженерното инвестиционно проектиране и съответните методики за отделните проектни разработки, с цел по пълна съпоставимост.

3. Общо цената на проекта да бъде представен по части съгласно Техническото задание в следния формат:

Таблица № 1

| № | ЗАДАЧА | Хонорарна стойност по методики Наредба №1 на КИИП./лв.без ДДС/ |
| --- | --- | --- |
| **I** | **Работен проект** |  |
| 1 | Част "Техническо заснемане" |  |
| 2 | Част „Електрическа – Първична комутация” |  |
| 3 | Част „Електрическа – Вторична комутация” |  |
| 4 | Част „Настройка на релейни защити“ |  |
| 5 | Част „КИП и А ” |  |
| 6 | Част „ОВК“ |  |
| 7 | Част „Пожароизвестяване" |  |
| 8 | Част „Пожарна безопасност” |  |
| 9 | Част „План за безопасност и здраве“ |  |
| 10 | Част „ПОИС", включваща последователност на дейностите, технология на СМР, избор на механизация и др. |  |
| 11 | „Инструкции за експлоатация”, поддръжка и ремонт | Интегрирани в цената за работен проект. |
| 12 | План за предотвратяване на производствени аварии (Авариен план) | Интегрирани в цената за работен проект. |
| 13 | План за управление на строителните отпадъци | Интегрирани в цената за работен проект. |
| 14 | Методика /технология/ и програма за провеждане на единични изпитания, методика /технология/ за провеждане на 72 часови изпитания за доказване на заложените технически параметри на системата и протокол по Наредба №3 за тези дейности | Интегрирани в цената за работен проект. |
| 15 | Подробни количествени ведомости и спецификации за влаганите материали и количествено-стойностни сметки (КСС) по части, както и обобщена КСС (в количествените сметки да се разделят СМР и доставката на оборудване). | Интегрирани в цената за работен проект. |
| 16 | Обяснителни записки отделните проектни части с необходимите изчисления, чертежи и детайли и обща обяснителна записка със съдържание и изчисления доказващи икономическия ефект от присъединяването на ККУ | Интегрирани в цената за работен проект. |
| 17 | Изготвяне на технически задания за доставка специфични материали, съоръжения и технологично стандартно и нестандартно оборудване. | Интегрирани в цената за работен проект. |
| 18 | Съгласуване и даване становища по ТЗ и офертни предложения за доставка специфични материали, съоръжения, технологично стандартно и нестандартно оборудване, вкл. коментарии с доставчици на такова. | Интегрирани в цената за работен проект. |
| 19 | Специфични изисквания към Работен проект. | Интегрирани в цената за работен проект. |
| 20 | Други в зависимост от техническото решение и по преценка на офериращите /ако има такива/. | Интегрирани в цената за работен проект. |
| 22 | Размножаване работния проект – в 5 оригинални хартиени екземпляра на български език и 1 бр. CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word, а подробните количествени ведомости и количествено-стойностните сметки – в Microsoft Excel). | Интегрирани в цената за работен проект. |
|  | **Обща стойност за работен проект, лева без ДДС** |  |
| **ІІ** | **Авторски надзор (АН) с техническа помощ (ТП)** на място с оглед спазването на проекта по време на строителството и монтажа, както и правилата за осигуряване на здраве и безопасност при работа и опазване на околната среда, съгласно нормативната уредба в Република България. Проектантите да съставят Програма (представена за всяка от частите на проекта) за изпълнение на авторски надзор в човекочасове, необходими за реализация на проекта с отчитане спецификата и сложността на съответната задача, времетраенето за пътуване, изпитания и окончателното приемане на обекта, с цел обосновка на необходимото времетраене за упражняване на авторски надзор с техническа помощ от проектанта. |  |
| 1 | Часова ставка за АН с ТП |  |
| 2 | Общ брой необходими човекочасове за АН и ТП |  |
|  | **Обща стойност за АН с ТП, лева без ДДС** |  |
| **ІII** | **Изготвяне на Екзекутивна документация (ЕД)** в 3 оригинални хартиени екземпляра на български език и 1 бр. на CD (графичните части – в Autodesk-Civil 3D – “dwg” и AutoCAD 2010 – dwg формат, текстовите части – в Microsoft Word). |  |
| 1 | Часова ставка за изготвяне на екзекутивна документация. |  |
| 2 | Общ брой човекочасове, необходими за изготвяне на екзекутивна документация. |  |
|  | **Обща стойност за изготвяне на ЕД** |  |
|  | **Рекапитулация: Обща стойност за РП, АН с ТП и изготвяне на ЕД, лева без ДДС** |  |
| **IV** | Максимална гаранция „Добро изпълнение” в % от общата стойност на проекта /минимум 10%/ |  |
| **V** | Начин на плащане: |  |
|  | - аванс % от общата стойност на проекта  ***(ако се предвижда аванс, същия се обезпечава с Банкова гаранция)*** |  |
|  | - схема за разплащане |  |
| **VI** | Срок: | Календарни дни |

**Забележка:**

***1. При остойностяване на частите в работния проект, ако някои от частите сметнете за ненужни отразете срещу тях в ценовото предложение нула. Ако са необходими допълнителни части към проекта опишете ги в обяснителната записка и ги интегрирайте в цените на посочени в таблицата части, като ги посочите в коя. Промените спрямо обема и обхвата на ТЗ трябва да бъдат посочени, повдигнати и обосновани с допълнителни текстове.***

Общата цена се счита пределна за пълен изцяло завършен работен проект.

1. Офертата да съдържа **финансова схема** на заплащане на проекта. С предимство е максимално разсрочен срок на плащане на сумите.

Предложената финансова схема трябва да дава представа за етапите и условията за плащане. Предвижда ли се авансово плащане – какъв % от обща цена за проекта; какви междинни плащания и кога може да настъпи разплащането им, окончателно плащане - какъв % от обща цена за проекта. В случай, че във финансовата схема е предвиден аванс, същият се обезпечава с Банкова гаранция.

2. Оферента да представи максимална **гаранция за добро изпълнение**, покриваща гаранционния период на системата. Гаранцията за добро изпълнение ще бъде освободена при доказване на заложените технически параметри в 90 дневен срок след успешно въвеждане в експлоатация.

3. Неустойки при неизпълнение на задачата.

4. Отчет за приходите и разходите и Баланс за предходни 2 години.

5. Офериращите организации да предложат **СРОК** **(в календарни дни)** за извърш-ване на проучвателно-проектните работи с подробен времеви график по части, съгласно Таблица № 1.

**Забележка**: Сроковете да се определят, като ефективно работно време след което с корелационен коефициент от 1,0 до 1,3 отчитащ очакваните почивни дни да се превърне в календарни дни.

6. Готовност за започване на работа (в календарни дни).

7. Офертите да бъдат **валидни** не по-малко от 120 дни от представянето им в „Асарел-Медет” АД.

8. Офериращите организации **да парафират и подпечатат** **на всяка страница** приложения проекто-договор, с което удостоверяват, че са запознати и съгласни с всички клаузи в него.

9. Представяне на **препоръки** от 3 други предишни или настоящи Възложители и **Референтен списък** на Възложители с адреси, телефони и лице за контакти за изпълнявани проекти с подобен характер.

10. Екип за изпълнението на проекта. *(Оферентът да представи поименен списък на екипа с доказателства за професионален и практически опит при проектиране на обекти от този тип, както и индивидуални удостоверения от КИИП за настоящата година на специалистите, отговорни за изпълнение на задачата* с включени в списъка ръководител на проекта и правоспособни лица, които евентуално ще упражняват ТК*).*

11. Извършване оглед на обекта и попълване на декларация за оглед на обекта. (Фирмата-оферент трябва задължително да направи оглед на обекта и добре да прецени обема на работата). Необходимо е към офертата де се приложи попълнена декларация за оглед на обекта по образец на Възложителя. Отправяме молба за извършване на огледа в първата третина на периода за подготовка на офертата с цел да остане повече време за размисъл сложността, обема, обхвата, особеностите и пълнотата на офертното предложение.

12. Представяне на Декларация за конфиденциалност – ще бъде подписана по време на извършване на оглед на обекта.

13. Декларация за спазване на условията за управление на строителните отпадъци. Кандидатите при разработване и подаване на офертите трябва задължително да декларират чрез подписване и подпечатване на Декларация - **Приложение №4**, че ще спазват действащата нормативна уредба и изискванията към проектанта за управление на строителни отпадъци /СО/.

**- Несъстезателна (техническа) част**

1. Точен адрес, лица за контакти, e-mail, факс, телефон.

2. Удостоверение за актуално състояние на фирмата.

3. Изисквания за съдействие от страна на Възложителя.

4. Офериращите организации да представят копие от **застрахователна полица**, съгласно чл.171 и чл.172 от ЗУТ и Наредба за условията и реда за задължително застраховане в проектирането и строителството приета от ПМС №38 от 24.02.2004г., обн.ДВ бр.7 от 02.03.2004г.

5. Наличие на система за управление на качеството.

6. Автореференция, банкови препоръки. *(Фирмата-оферент е с предимство ако е изпълнявала такъв вид работа)*

**VII. Начин и критерии за приемане на извършената работа.**

- Приемане на изработени работни проекти с подписване на двустранен предавателно-приемателен протокол за задачата;

- Утвърден протокол от Експертен технико-икономически съвет на Възложителя;

- Подготовка на екзекутиви;

- Приемане на извършените дейности съгласно Работния проект чрез провеждане и подписване на Протокол за 72-часови проби за доказване на заложените параметри и утвърждаване на Окончателен Предавателно-Приемателен Протокол за обекта или Разрешение за ползване.

**VІІІ. Други условия**

1. Принципът за избор на Изпълнител е съгласно утвърдена Методика, в която тежестно се отчитат състезателните условия и показаното в обяснителните записки разбиране на задачата.

2. Да се спазват „Общите условия” към договори, сключвани от ‘Асарел-Медет’ АД с външни партньори в контролираните от „Асарел-Медет” АД територии, относно здраве и безопасност при работа, пожарна безопасност, опазване на околната среда, пропускателен режим и сигурност, кадрово осигуряване, с които избрания изпълнител ще бъде запознат при сключване на договора.

3. Задължително е спазването на предписанията на отдели „БЗР”, „ВК”, „Екология”, „Фирмена сигурност” и от контролните органи.

4. На оферентите ще бъде осигурен достъп до обекта, а на избрания изпълнител условия за работа в рамките на работното време на Дружеството.

5. Оферентите могат да извършат оглед на обекта след предварително съгласуване деня посещението.

**Важни условия за участниците:**

**Офертата да се представи по следният начин:**

1. В отделен малък плик **„Техническо предложение”** се поставят следните документи:

**- Срок (в календарни дни)** за изготвяне на проекта;

**- Готовност за започване на проектирането (в календарни дни);**

- **Срок за валидност на офертите -** не по-малко от 120 дни от представянето им в „Асарел-Медет” АД;

- Представяне на **препоръки** от 3 други предишни или настоящи Възложители и **Референтен списък** на Възложители с адреси, телефони и лице за контакти за изпълня-вани проекти с подобен характер;

**- Автореференция;**

**- Отчет за приходите и разходите и Баланс** за предходни 2 години;

2. В отделен малък плик **„Ценово предложение”** – се поставят:

- Оферирани цени по части и обща цена на проекта в лева (без ДДС);

**-** Финансова схема на разплащане**;**

- Максимална **гаранция за добро изпълнение** в % от общата цена;

3. Двата плика по т.1. и т.2 се поставят в общ голям плик.

**Офертите да се представят до 15.30 часа на 23.05.2025г.** по един от следните начини:

- На ръка в **Деловодството** на “Асарел-Медет” АД, запечатани в плик, адресирани до Изпълнителния Директор на “Асарел – Медет” АД, ПК 4500 гр. Панагюрище с надпис: **Оферта за изготвяне на Работен проект за обект: „Подобряване фактора на мощността cosφ в подстанция „Оборотно водоснабдяване” 110/6kV** и забележка: **„Да се отвори само в присъствието на определената за целта комисия!”**.

- По обикновена или куриерска поща, запечатани в плик, адресирани до (както в предишната точка) /валидно е и пощенско клеймо/.

- На e-mail: [**pbox@asarel.com**](mailto:pbox@asarel.com), лично на вниманието на Изпълнителния Директор.

Предложения, получени след крайния срок за представяне, както и такива, представени в незапечатан или с нарушена цялост плик, не се приемат.

В периода на подготовка на офертата, кандидатите могат да задават в писмена форма уточняващи въпроси на лицето за връзка, посочено в заданието, но не по-късно от 5 (пет) дни преди изтичане крайния срок за предаване на офертите.

До изтичане на срока за подаване на предложенията всеки кандидат може да промени, допълни или оттегли предложението си.

Офертите се отварят и разглеждат от избраната за целта комисия.

Класирането ще се извърши само на І-ви кръг, като след това ще се проведат разговори за доуточняване и подобряване параметрите на офертата само с най-добрият.

Резултатите се оповестяват след приключване на работата на комисията.

*Обръщаме внимание, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.*

**ІХ. За контакти**

За контакти: „Асарел – Медет“ АД; тел: (0357) 60 210

- вътр.тел. 422 – инж.Петър Дееничин – Р-л отдел „ЕС,ЕЕ и И“;

- вътр.тел. 491 – инж.Здравка Кърпаров – Р-л отдел „Строителство“;

- вътр.тел. 147 – Добрин Добрев – Инв.Контрол отдел „Строителство“

**ПРИЛОЖЕНИЯ:**

1. Декларация за извършен оглед на обекта – **Приложение №1.**

2. Декларация за конфиденциалност - **Приложение** **№2.**

3. ПРОЕКТО-ДОГОВОР – **Приложение №3 /*Това приложение няма да се попълва от кандидатите. Те само парафират и подпечатват всяка страница от предложената форма, с което удостоверяват, че са запознати и съгласни с всички клаузи по пректо- договора*/.** Бележки към проекто-договора **НЯМА** да се приемат в последващи етапи от проучването.

4. Декларация за управление на строителните отпадъци - **Приложение** **№4.**

5. Декларация относно изискванията на Възложителя за съответствие с режим на наложени международни ограничителни мерки и мерки върху търговията – **Приложение№5.**

6. Становище на експерт – **Приложение№6.**

7. Становище на експерт – **Приложение№7.**